Carpates
Carpates seu Carpathes, seu Carpati, aliter montes Sarmatici, sunt montes in Europa Media australi et orientali siti. Arcum 1300 km longum et a 100 ad 350 km latum occupant, qui ad occidentem aperitur, civitates Cechiam, Slovaciam, Poloniam, Ucrainam, Hungariam, Romaniam, et Serbiam attingentes; Transcarpathiam regionem circumcingunt. Multa sunt iuga Carpatica; partes Carpatum principales sunt: Tatri, in Slovacia et Polonia; in iugo Tatrorum altissimo, quod Tatri Alti nuncupatur, Gerlachovský štít (i.e. Scutum Gerlachiae) est Carpatum summus mons, qui altitudinem 2655 m praebet; Biesscidii, in Cechia, Slovacia et Polonia; Carpates Albi, in confinio Cechiae et Slovaciae; Nivium montes, qui et Alpes Transsilvanicae, in Dacoromania; etc.